stanford-oval/wikipedia huggingface dataset:
תוכנית וויאג'ר
ראו גם

וויאג'ר 1
וויאג'ר 2
הערות שוליים

↑  היכן נמצאות כעת וואיג'ר 1 ו 2, באתר נאס"א, ‏2024-03-10 (באנגלית אמריקאית)
↑  אבי בליזובסקי, נאס"א תסגור מכשירים בחלליות וויאג'ר כדי לחסוך חשמל, באתר הידען - Hayadan, ‏2025-03-14
↑  The Man Behind the Mission
↑  The Voyager Planetary Mission
| --- | --- |
בקרת זהויות :  NLI: 987007570739105171  LCCN: n90692226   WorldCat (עם LCCN): n90-692226
עולמו של נוני

| --- | --- |

עולמו של נוני (לוגו הסדרה)
 מבוסס על:  עולמו של בּוּ
 סוגה:  מילים ראשונות
 בימוי:  יובל לוי
 מדבבים:  שירי גדני
 פסקול:  מרקו גורקן
 ארץ מקור:  ישראל ישראל
 שפות:  עברית (דובב למספר שפות ביניהן אנגלית)
 מספר עונות:  1
 מספר פרקים:  15
 תוכנית המשך:  החברים של נוּנִי   עולמו של נוּנִי (קצרים)
 הפקה
 חברת הפקה:  צפלין אנימציה   babyboo (כיום Smartoonz)
 מוזיקה:  וולפגנג אמדאוס מוצרט
 אורך פרק:  10 דקות
 שידור
 רשת שידור:  ערוץ בייבי
עולמו של נוּנִי היא סדרת טלוויזיה ישראלית לפעוטות ששודרה בערוץ בייבי בשנת 2005. הסדרה הקדומה לה היא "עולמו של בּוּ" שנוצרה בשנת 2003. הספין אוף של הסדרה הוא "החברים של נוּנִי" באנגלית הסדרה מכונה כ-Louie's World. ואת הספין אוף כ-Louie's Friends הסדרות הופקו בצפלין אנימציה ובחברת ההפקות babyboo (כיום Smartoonz).
חברת ההפקות של הסדרה
עלילה

מציג לצופים מילים ראשונות על ידי מתן שמות לאובייקטים המופיעים בקטגוריה דומה: בעלי חיים, צעצועים או כלי נגינה, כלי תחבורה ועוד. נוני חוזר על שם החפץ ומשתמש גם במשחק "מחבואים" האהוב כל כך כדי להדגים את הקשר בין החפץ לכותרת איתו הוא מזוהה.
פרקים

| פרק | יצירה המתנגנת בפרק | מלחין היצירה | מספר פריטים בפרק | פריטים שנבחרו לספין אוף: "החברים של נוני" |
| --- | --- | --- | --- | --- |
| בעלי חיים | קונצ'רטו לפסנתר ותזמורת מס' 23 ב-לה מז'ור, ק. 488 אלגרו אסאי (עליז מאוד) | וולפגנג אמדאוס מוצרט | 10 |  כלב  תרנגול |
| חדר אמבטיה | סימפוניה מס' 41 ב-דו מז'ור, ק. 551 "יופיטר": III. מינואטו. אלגרטו | וולפגנג אמדאוס מוצרט | 9 |  סבון  צעצועי מים |
| הגוף שלי | סימפוניה מס' 31 ב-רה מז'ור, ק. 297 "פריז": II. אנדנטה | וולפגנג אמדאוס מוצרט | 9 |  עיניים  רגליים |
| פרטי ליבוש | סונטה לכינור מס' 26 ב-דו מז'ור, ק. 378 (אר. לקלרינט ולטריו כלי מיתר): III. אלגרו | וולפגנג אמדאוס מוצרט | 9 |  נעליים  כובע |
| צבעים | רביעיית כלי מיתר מס' 2 ב-רה מז'ור, ק. 155: II. אנדנטה | וולפגנג אמדאוס מוצרט | 9 |  כחול וצהוב  אדום ולבן |
| מכשירי חשמל | קונצ'רטו לכינור ותזמורת ב-סול מז'ור, ק. 216 רונדו (אלגרו) | וולפגנג אמדאוס מוצרט | 9 |  שעון  מנורה |
| משפחות | קונצ'רטו לקרן יער ב-מי מז'ור, ק. 417: רונדו. פיו אלגרו (יותר עליז) | וולפגנג אמדאוס מוצרט | 9 |  המשפחה שלי (אמא, אבא ותינוק)  משפחת הפילים (פיל ופילון) |
| פירות וירקות | סונטה לפסנתר מס' 5 ב-סול מז'ור, ק. 283: I. אלגרו | וולפגנג אמדאוס מוצרט | 9 |  גזר  בננה |
| כלי מטבח | קונצ'רטו לפסנתר מס' 25 ב-דו מז'ור, ק. 503: III. אלגרטו | וולפגנג אמדאוס מוצרט | 9 |  מזלג  כוס |
| כלי נגינה | TBA | TBA | 9 |  תוף  גיטרה |
| החפצים שלי | סונטה לשתי פסנתרים ב-רה מז'ור, ק. א448/375: III. אלגרו מולטו (עליז מאוד) | וולפגנג אמדאוס מוצרט | 9 |  עגלה  רעשן |
| גן שעשועים | רביעיית כלי מיתר מס' 4 ב-דו מז'ור, ק. 157: III. פרסטו | וולפגנג אמדאוס מוצרט | 9 |  נדנדה  מגלשה |
| צעצועים | רונדו ב-דו מז'ור, ק. 617ב | וולפגנג אמדאוס מוצרט | 9 |  קוביות  כדור |
| כלי תחבורה | קונצ'רטו לפסנתר ותזמורת מס' 26 "הכתרה" ב-רה מז'ור, ק. 537: לרגטו (רחב) | וולפגנג אמדאוס מוצרט | 9 |  אווירון  רכבת |
| כלי עבודה | דיברטימנטו לרביעיית כלי מיתר "סימפוניית זלצבורג מס' 2" ב-סי מז'ור, ק. 137: III. אלגרו אסאי (עליז מאוד) | וולפגנג אמדאוס מוצרט | 9 |  פטיש  מטאטא |
שם הסדרה בשפות שונות

ישראל עברית: עולמו של נוני (מקורי)
ארצות הברית אנגלית (ארצות הברית): Louie's World
צרפת צרפתית: Le Monde de Louis
ספרד ספרדית: El Mundo de Louis
אינדונזיה אינדונזית: Dunia Louis
ברזיל פורטוגזית (ברזיל): O Mundo de Louis
בריטניה אנגלית (בריטניה): Louie's World
הונג קונג סינית (הונג קונג): 路易斯的世界
פולין פולנית: Świat Małego Ludwika
הולנד הולנדית: De Wereld van Louis
טורקיה טורקית: Louie’nin Dünyası
איטליה איטלקית: Il mondo di Louie
גרמניה גרמנית: Louies Welt
הליגה הערבית ערבית: عالم نوني
יפן יפנית: ルイの世界
רוסיה רוסית: Мир Луй
הערות שוליים

↑  Louie's World, BabyTV Wiki (באנגלית)
וורן בראון

| --- | --- |
אין תמונה חופשית
 לידה:  11 במאי 1978 (בן 46) ורינגטון, הממלכה המאוחדת 
 מדינה:  הממלכה המאוחדת 
 מקום לימודים:  Penketh High School  בית הספר למשחק של מנצ'סטר 
 פרופיל ב-IMDb
 
וורן בראון (באנגלית: Warren Brown; נולד ב-11 במאי 1978) הוא שחקן אנגלי ומתאגרף תאילנדי מקצועני לשעבר. הוא מוכר מהופעותיו בתפקיד אנדי הולט באופרת הסבון "Hollyoaks", בתפקיד לי היבס בסדרת הדרמה "Occupation" מאת פיטר באוקר (אנ'), ובתפקיד סמל בילוש ריפלי בסדרת הפשע של ה-BBC "לות'ר".
ביוגרפיה

בראון נולד בוורינגטון שבאנגליה. אחרי שהופיע בשני פרקים בסדרת הטלוויזיה "לגדול בלי בושה", שיחק וורן בתפקיד אנדי הולט באופרת הסבון לבני הנעורים "Hollyoaks" של ערוץ 4. על אף שהיה בן 27 הוא נראה צעיר לגילו ולוהק לתפקיד של תלמיד. בראון למד אז באוניברסיטת סאלפורד. הוא היה מועמד לפרסים אחדים על הופעתו בסדרה בהם הנבל הטוב ביותר ובפרס על הסצנה המרהיבה ביותר בטקס פרסי אופרות סבון בריטיות בשנת 2006. דמותו של בראון בסדרה מתה בפברואר 2006.
בראון השתתף בתחרויות עולמיות של מואי תאי (אגרוף תאילנדי) והיה פעמיים אלוף העולם.
בקיץ 2006 שיחק בראון בסדרת הטלוויזיה קצרת הימים של ITV "ג'יין הול". במרץ 2007 השתתף בתפקיד טומו בסדרה "מובייל" של ITV. עוד ב-2007 שיחק בתפקיד כריס בפרק בסדרה "חדר מיון". בספטמבר 2007 כיכב בעונה השנייה של הסדרה "מתבגרים" בערוץ BBC Three בתפקיד הברמן אלכס סאלייד, ב-2009 הופיע בראון בספיישל "Two Pints of Lager and a Packet of Crisps" במסגרת תוכנית הקומיק ריליף, המופע היה קרוסאובר בין התוכניות "מתבגרים", "Two Pints" ו-"Coming of Age" והוא גילם שוב את אלכס.
ב-2008 היה בראון הקריין בקדימון של הסרט "Gomez: A True Story" המבוסס על סיפור חייו של המתאגרף מייקל גומז (אנ').
באוקטובר 2008 שיחק בראון בתפקיד מארקי בדרמת הזומבים "למות על הסט" של ערוץ E4.
בנובמבר 2008 הופיע בראון שוב בסדרה הרפואית "חדר מיון" אבל גילם דמות שונה מזו של 2007. ב-2009 הופיע בסדרה "Occupation" של ה-BBC, דרמה העוסקת במלחמה בעיראק, לצדם של ג'יימס נסביט וסטיבן גראהם. בראון השתתף בתפקיד ג'ייק קלג בשני פרקים של הסדרה "The Bill" בשם "The Forgotten Child" שעסקו בסחר בנשים.
החל ממאי 2010 הופיע בראון בתפקיד סמל בילוש ג'סטין ריפלי בסדרת הדרמה "לות'ר" של ה-BBC. הוא חזר וגילם את הדמות בכל העונות של הסדרה.
בראון מופיע בווידאו קליפ של השיר "I Remember" של Deadmau5, בו מככבים גם סטיבן גראהם, אסטון קלי (אחיו של גראהם), גרג וולש והשחקנית אמה אדמונדסון.
באוקטובר 2010 הופיע בראון בתפקיד מאט במיני-סדרה "אב יחיד". בפברואר 2012 שיחק באחד התפקידים הראשיים בסדרת הדרמה "Inside Men" של ה-BBC. הוא גילם את אחד משכירי החרב של ביין בסרט "עלייתו של האביר האפל", החלק השלישי של טרילוגיית באטמן של כריסטופר נולאן.
ב-2012 כיכב בראון בסדרה המשטרית "השוטר הטוב" בתפקיד השוטר ג'ון-פול רוקסוואג'. ב-2013 שיחק בתפקיד הראשי, ג'ק קווין, בסדרה "כל האמצעים כשרים".
בשנת 2017 החל לשחק במיני-סדרת הדרמה "שקרן, שקרנית" ברשת הטלוויזיה הבריטית ITV.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2008 |  | Gomez: A True Story |  | קריינות |
| 2012 | עלייתו של האביר האפל | The Dark Knight Rises |  |  |
| 2012 | ביזנטיום | Byzantium | גארת' |  |
| 2012 |  | Borrowed Time | נייג'ל |  |
| 2012 |  | Up There | סלאב בוי ג'ואי |  |
| 2014 |  | Get Some | האנטר |  |
| 2014 |  | The Great Englishman | קפטן מתיו וב |  |
| 2015 |  | Kicking Off | ויגסי |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2004–2005 | לגדול בלי בושה | Shameless | דוני מגווייר | 2 פרקים |
| 2005–2006 |  | Hollyoaks | אנדי הולט | 20 פרקים |
| 2006 | ג'יין הול | Jane Hall | שוטר |  |
| 2007–2009 | מתבגרים | Grownups | אלכס | 12 פרקים |
| 2007 | חדר מיון | Casualty | ג'ון פולמן | בפרק: "The Line of Fire" |
| 2007 | מובייל | Mobile | טומו | 2 פרקים |
| 2008 | חדר מיון | Casualty | כריס ריידר | בפרק: "Life's Too Short" |
| 2008 |  | Coming Up | קמפבל | בפרק: "And Kill Them" |
| 2008 |  | Spooks: Code 9 | לוק בלקוול | פרק אחד |
| 2008 | למות על הסט | Dead Set | מארקי | 5 פרקים |
| 2008 |  | The Bill | ג'ייק קלג | 2 פרקים |
| 2009 |  | Two Pints of Lager and a Packet of Crisps | אלכס | בפרק: "Comic Relief Special: When Janet Met Michelle" |
| 2009 |  | Occupation | לי היבס | 3 פרקים |
| 2009 | צדק פלילי | Criminal Justice | פול גיבי | 3 פרקים |
| 2010 | אב יחיד | Single Father | מאט | 4 פרקים |
| 2010 |  | Accused | דייוויד וייד | בפרק: "Alison's Story" |
| 2010–2013 | לות'ר | Luther | סמל ג'סטין ריפלי | 14 פרקים מועמדות לפרס "Crime Thriller" לשחקן המשנה הטוב ביותר מועמדות לפרס בחירת המבקרים לשחקן המשנה הטוב ביותר |
| 2011 |  | Walk Like a Panther | ריקי ריקסון | פרק אחד |
| 2011 |  | Moving On | פרנק | בפרק: "Donor" |
| 2012 |  | Inside Men | מרקוס | 4 פרקים |
| 2012 |  | Homefront | ג'ו מאנסטה | 6 פרקים |
| 2012 | השוטר הטוב | Good Cop | ג'ון פול רוקסוואג' | 4 פרקים |
| 2013 | מיס מארפל | Agatha Christie's Marple | ארתור ג'קסון | בפרק: "הרצח באיים הקריביים" |
| 2013 | כל האמצעים כשרים | By Any Means | ג'ק קווין | 6 פרקים |
| 2015 |  | X Company | ניל מאקאי |  |
| 2017-הווה | מכת מחץ | Strike Back | דניאל מקליסטר |  |
| 2017 | שקרן שקרנית | Liar | טום |  |
| 2022 | נקודת פיצוץ (אנ') | Trigger Point | קארל מקגווייר | 5 פרקים |
| 2023–הווה |  | Ten Pound Poms | טרי רוברטס | תפקיד ראשי; 6 פרקים |
הערות שוליים

↑  "British Soap Awards Nominees 2006". Community.channel4.com. נבדק ב-29 בנובמבר 2012. {{cite web}}:  (עזרה)
↑  Dead Set at the Internet Movie Database
↑  "BBC Press Office 'Occupation'". Bbc.co.uk. נבדק ב-29 בנובמבר 2012. {{cite web}}:  (עזרה)
| --- | --- |
בקרת זהויות :  BNE: XX5427989  BnF: cb165532303 (data)  GND: 1056883421  ISNI: 0000 0000 6479 1797  LCCN: no2011019070  NTA: 356186350  SUDOC: 15874652X  VIAF: 256399911   WorldCat (עם VIAF): 256399911
חוסה חואקין פרס

חוסה חואקין פרס מסקיאנו (בספרדית: José Joaquín Pérez Mascayano;‏ 6 במאי 1801 – 1 ביולי 1889) היה נשיא צ'ילה הראשון בתקופת הרפובליקה הליברלית בצ'ילה, אשר כיהן בין 1861–1871. פרס היה שר החוץ בממשלתו של מנואל בולנס ודמות מפתח פוליטית בתקופת הרפובליקה השמרנית בצ'ילה. אף על פי שנבחר בתמיכת "המפלגה הלאומית", ממשלתו של פרס עמדה על בסיס קואליציוני של הברית הליברלית-שמרנית. ממשלתו של פרס נפלה לבסוף עם נפילתה של הקואליציה בעשור לקיומה עקב סכסוך אודות הסמכויות של הכנסייה הקתולית. במהלך תקופת נשיאותו של פרס חוזקו יחסיה הכלכליים של צ'ילה עם מעצמות אירופאיות והאימפריה הבריטית בראשן. כמו כן, בתקופת נשיאותו החלה ההתפשטות הצבאית לחבל פטגוניה; כיבוש אראוקניה.
אנדרו אידוקו

אנדרו אידוקו (באנגלית: Andrew Idoko; נולד ב-8 בינואר 2006) הוא כדורגלן ניגרי המשחק בעמדת החלוץ בהפועל ירושלים.
קריירה

אידוקו התחיל את הקריירה שלו בקבוצת ג'יגאווה. ב-10 בינואר 2021 ערך את הופעת הבכורה שלו בליגת העל הניגרית בהפסד 1-0 לאנוגו ריינג'רס כאשר הוא בן 15 ויומיים. ב-23 במרץ 2021 הבקיע את שער הבכורה שלו בקבוצה בתיקו 2-2 נגד איפאניי אובה. עד לסיום העונה רשם 13 הופעות וכבש שער אחד.
בקיץ 2023 חתם בקטסינה יונייטד. ב-30 בספטמבר ערך את הופעת הבכורה שלו בקבוצה בניצחון 0-1 נגד קווארה יונייטד. הוא סיים את העונה עם 9 שערים ב-34 משחקים.
בקיץ 2024 חתם בהפועל ירושלים מליגת העל. ב-14 בספטמבר ערך את הופעת הבכורה שלו בקבוצה בהפסד 4-0 להפועל חיפה בו גם הורחק בדקה ה-76 של המשחק.
תיאטראות וסט אנד

תיאטרון פאלס.
תיאטרון דומיניון.
תיאטראות הווסט אנד (באנגלית: West End theatre; בדרך כלל נקרא פשוט וסט אנד) הוא מונח פופולרי עבור הזרם המרכזי של התיאטרון המקצועי המבוים בתיאטראות הגדולים של "התיאטראות" של לונדון, אשר ברובע וסט אנד. יחד עם התיאטרון בברודוויי בניו יורק, תיאטרון הווסט אנד נחשב בדרך כלל כמייצג של הרמה הגבוהה ביותר של תיאטרון מסחרי בעולם הדובר אנגלית. צפייה בהופעה בווסט אנד היא פעילות תיירותית נפוצה בלונדון.
לראשונה, סך כל הצופים בהופעות וסט אנד בשנה קלנדרית עלה על 12 מיליון בשנת 2002, ועלה על 13 מיליון בשנת 2007‏, ובכך נקבע שיא חדש עבור הווסט אנד. מאז סוף 1990 חלה עלייה במספר שחקני מסך מפורסמים על הבמה בלונדון.
רשימת תיאטראות וסט אנד

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הצגות וסט-אנד בולטות

| מס' | שם ההצגה | בכורה | סגירה | מספר ההופעות |
| --- | --- | --- | --- | --- |
| 1 | מלכודת העכברים | 25 בנובמבר 1952 |  | 29,900 |
| 2 | עלובי החיים | 8 באוקטובר 1985 |  | 15,500 |
| 3 | פנטום האופרה | 9 באוקטובר 1986 |  | 15,200 |
| 4 | מאמא מיה! | 6 באפריל 1999 |  | 10,200 |
| 5 | אחים בדם | 28 ביולי 1988 | 10 בנובמבר 2012 | 10,013 |
| 6 | מלך האריות | 19 באוקטובר 1999 |  | 10,000 |
| 7 | קאטס | 1 במאי 1981 | 11 במאי 2002 | 8,949 |
| 8 | סטארלייט אקספרס | 24 במרץ 1984 | 12 בינואר 2002 | 7,406 |
| 9 | מרשעת | 27 בספטמבר 2006 |  | 7,000 |
| 10 | שיקגו | 18 באוקטובר 1997 | 1 בספטמבר 2012 | 6,187 |
| 11 | מטילדה | 24 בנובמבר 2011 |  | 4,800 |
| 12 | בילי אליוט - המחזמר | 11 במאי 2005 | 9 באפריל 2016 | 4,566 |
| 13 | מיס סייגון | 20 בספטמבר 1989 | 30 באוקטובר 1999 | 4,264 |
| 14 | ישו כוכב עליון | 9 באוגוסט 1972 | 23 באוגוסט 1980 | 3,357 |
| 15 | אוויטה | 21 ביוני 1978 | 18 בפברואר 1986 | 3,176 |
| 16 | הארי פוטר והילד המקולל | 30 ביולי 2016 |  |  |
ראו גם

תיאטראות ברודוויי (הצגות ברודוויי בולטות)
אוף ברודוויי (הצגות אוף ברודוויי בולטות)
הערות שוליים

1 2  Christopher Innes, "West End" in The Cambridge Guide to Theatre (Cambridge: Cambridge University Press, 1998), pp. 1194–1195, ISBN 0-521-43437-8
↑    Anita Singh, Showbusiness Editor, ‏TV talent shows help West End shows to record audience, The Telegraph, 8 July 2008
אלוהויות במצרים העתיקה

האלים הורוס, אנוביס ואוסיריס בקבר חרמחב (KV57 (אנ')) בעמק המלכים.
אֱלֹהוּיות במצרים העתיקה הם האלים והאלות שסגדו להם במצרים העתיקה. האמונות והטקסים סביב אלים אלו היוו את הליבה של הדת המצרית העתיקה, שהופיעה בתקופה הפרה-היסטורית. אלוהויות אלו ייצגו כוחות ותופעות טבעיות, והמצרים תמכו בהם ופייסו אותם באמצעות מנחות וטקסים כדי שכוחות אלו ימשיכו לתפקד על פי המאעת, או הסדר האלוהי. לאחר הקמת המדינה המצרית בסביבות שנת 3100 לפני הספירה, הסמכות לבצע משימות אלו הייתה בידי פרעה, אשר טען כי הוא נציג האלים וניהל את המקדשים בהם בוצעו הטקסים.
המאפיינים המורכבים של האלים באו לידי ביטוי במיתולוגיה וביחסים סבוכים בין אלוהויות: קשרי משפחה, קבוצות והיררכיות רופפות ושילובים של אלים נפרדים לאחד. ההופעות המגוונות של האלוהויות באמנות - כבעלי חיים, בני אדם, חפצים ושילובים של צורות שונות - רמזו גם הם, באמצעות סמליות, למאפיינים המהותיים שלהם.
בתקופות שונות, האמינו כי אלים מסוימים מחזיקים במעמד הגבוה ביותר בחברה האלוהית, כולל אל השמש רע, האל המסתורי אמון, והאלה האם איסיס. מעמד האלוהות הגבוה ביותר זכה בדרך כלל לזכות של בריאת העולם ולעיתים קרובות היה קשור לכוחה של השמש. מספר חוקרים טענו, בין השאר בהתבסס על כתבים מצריים, שהמצרים הגיעו להכיר בכוח אלוהי יחיד שעומד מאחורי כל הדברים והיה נוכח בכל האלוהויות האחרות. עם זאת, הם מעולם לא נטשו את השקפתם הפוליתאיסטית המקורית על העולם, למעט אולי בעידן האתוניזם במאה ה-14 לפני הספירה, כאשר הדת הרשמית התמקדה אך ורק באל שמש מופשט, אתון.
ההנחה הייתה שהאלים נוכחים בכל העולם, מסוגלים להשפיע על אירועים טבעיים ועל מהלך חיי האדם. אנשים קיימו איתם יחסי גומלין במקדשים ובמקומות קדושים לא רשמיים, מסיבות אישיות כמו גם למטרות רחבות יותר של טקסי מדינה. המצרים התפללו לעזרה אלוהית, השתמשו בטקסים כדי לנסות ולשכנע אלוהויות לפעול, וקראו להם לעצות. היחסים של בני האדם עם האלים שלהם היו חלק מהותי מהחברה המצרית.
הגדרה

קשה למנות את הישויות שעשויות להיות מתויגות כאלוהויות במסורת המצרית העתיקה. כתבים מצריים מפרטים את שמותיהם של אלים רבים שטבעם אינו ידוע, ומציגים התייחסויות מעורפלות ועקיפות לאלים אחרים שאפילו לא נקראים בשמות. האגיפטולוג ג'יימס פיטר אלן (אנ') מעריך כי מצוינים יותר מ-1,400 אלים בכתבים מצריים, בעוד שעמיתו כריסטיאן לייץ (אנ') אומר שיש "אלפים על אלפים" של אלים.
המונחים של השפה המצרית עבור ישויות אלה היו "נצ'ר" (nṯr), "אל", וצורתה הנקבית "נצ'רת" (nṯrt), "אלה". חוקרים ניסו להבחין בטבעם המקורי של האלים על ידי הצעות אטימולוגיות למילים אלו, אך אף אחת מההצעות הללו לא זכתה להסכמה, ומקור המונחים נותר מעורפל. ההירוגליפים ששימשו כאידאוגרמות וכקביעות בכתיבת מילים אלו מראים כמה מהתכונות שקישרו המצרים עם האלוהות. הנפוץ ביותר מבין הסימנים הללו הוא דגל המתנוסס ממוט. חפצים דומים הוצבו בפתחי מקדשים, המייצגים נוכחות של אלוהות, לאורך ההיסטוריה של מצרים העתיקה. הירוגליפים אחרים כאלה כוללים בז, המזכיר כמה אלים מוקדמים שתוארו כבזים, ואלים (זכר או נקבה) יושבים. הצורה הנקבית יכולה להיכתב גם עם ביצה הקובעת ומחברת אלות עם הבריאה והלידה, או עם נחש קוברה, המשקפת את השימוש בקוברה כדי לתאר אלוהויות נשיות רבות.
המצרים הבדילו את "נצ'רו" (nṯrw), "אלים", מ"רמץ'" (rmṯ), "אנשים", אך המשמעויות של המונח המצרי והאנגלי אינן תואמות באופן מושלם. ייתכן שהמונח "נצ'ר" חל על כל ישות שהייתה בדרך כלשהי מחוץ לתחום חיי היומיום. בני אדם שנפטרו נקראו "נצ'ר" מכיוון שהם נחשבו כמו האלים, בעוד שהמונח יושם רק לעיתים רחוקות על רבות מהישויות העל-טבעיות הנחותות של מצרים, אותן מכנים חוקרים מודרניים לעיתים קרובות "שדים". האמנות הדתית המצרית מתארת גם מקומות, חפצים ומושגים בצורת אדם. הרעיונות המואנשים הללו נעים בין אלוהויות שהיו חשובות במיתוס ובטקס ועד יצורים לא ברורים, שהוזכרו רק פעם או פעמיים ועשויים להיות מעט יותר ממטאפורות.
בהתמודדות עם ההבחנות המטושטשות הללו בין אלים לבין יצורים אחרים, הציעו חוקרים הגדרות שונות של "אלוהות". הגדרה מקובלת אחת, שהוצעה על ידי יאן אסמאן (Jan Assmann), אומרת שלאלוהות יש פולחן, מעורבת בהיבט כלשהו של היקום, ומתוארת במיתולוגיה או בצורות אחרות של מסורת כתובה. על פי הגדרה אחרת, מאת דימיטרי מיקס, אלוהות חלה על כל ישות שהייתה מוקד הטקס. מנקודת מבט זו, "אלים" כללו את המלך, שנקרא אל על שם טקס ההכתרה (אנ') שלו, ונשמות שנפטרו, שנכנסו לתחום האלוהי באמצעות טקסי הלוויה (אנ'). כמו כן, העליונות והבולטות של האלים הגדולים נשמרה על ידי הדבקות הטקסית שנערכה עבורם ברחבי מצרים.
מאפיינים

הידע המודרני על האמונות המצריות על האלים נלקח בעיקר מכתבים דתיים שהופקו על ידי לבלרי וכוהני האומה. אנשים אלה היו האליטה של החברה המצרית ונבדלו מאוד מהאוכלוסייה הכללית, שרובם היו אנאלפביתים. לא ידוע באיזו מידה הכירו או הבינו בני האוכלוסייה הכללית את הרעיונות המתוחכמים שפיתחה האליטה. ייתכן שתפיסתם של פשוטי העם את האלוהי הייתה שונה מאלה של הכוהנים. ייתכן שהאוכלוסייה, למשל, התייחסה לאמירות הסמליות של הדת על האלים ומעשיהם כאל אמת מילולית. עם זאת, המעט שידוע על האמונה הדתית הפופולרית תואם את הידוע על המסורת של העילית. נראה כי שתי המסורות יצרו חזון מלוכד במידה רבה של האלים וטבעם.
מאפיינים > תפקידים

איסיס, האלה האם ופטרונית המלכות, מחזיקה בחיקה את פרעה סתי הראשון.
מות מנקה את פרעה, סתי הראשון, בתבליט מאולם ההיפוסטייל השני של מקדש המתים של סתי באבידוס.
רוב האלוהויות המצריות מייצגות תופעות טבע או תופעות חברתיות. בדרך כלל נאמר שהאלים הם אימננטיים בתופעות אלו – כלומר, נוכחים בתוך הטבע. סוגי התופעות שהם ייצגו כוללים מקומות ואובייקטים פיזיים וכן מושגים וכוחות מופשטים. האל שו היה הַאֲלָהָה של כל אוויר העולם; האלה מרתסגר (Meretseger) פיקחה על אזור מוגבל של כדור הארץ, הנקרופוליס של תבאי; והאל סיא (אנ') גילם את המושג המופשט של תפיסה. אלים מרכזיים היו מעורבים לעיתים קרובות בכמה סוגים של תופעות. לדוגמה, ח'נום היה האל של אי הפילים בנילוס, הנהר שהיה חיוני לציוויליזציה המצרית. ח'נום נחשב כגורם להצפת הנילוס השנתית שהפרתה את הקרקע החקלאית של המדינה. אולי כפועל יוצא של פונקציה מעניקת חיים זו, האמינו שיצר את כל היצורים החיים, ועיצב את גופם על אובניים. אלים יכולים לחלוק את אותו תפקיד בטבע; למשל, רע, אתום, ח'פרי, הורוס ואלוהויות אחרות פעלו כאלי שמש. למרות תפקידיהם המגוונים, לרוב האלים היה תפקיד-על משותף: שמירה על המאעת, הסדר האוניברסלי שהיה עיקרון מרכזי של הדת המצרית והתגלם בעצמו כאלה. עם זאת, מספר אלוהויות ייצגו הפרעה למאעת. באופן הבולט ביותר, אפפ היה כוח הכאוס, שאיים כל הזמן להשמיד את סדר היקום, וסת היה חבר אמביוולנטי בחברה האלוהית, שיכול היה גם להילחם באי-סדר וגם לעורר אותו.
לא כל היבטי הקיום נתפסו כאלוהויות. למרות שאלוהויות רבות היו קשורות לנילוס, אף אל לא גילם אותו באופן שבו רע גילם את השמש. תופעות קצרות מועד, כגון קשת בענן או ליקוי חמה, לא היו מיוצגות על ידי אלים; גם לא אש, מים או מרכיבים רבים אחרים של העולם.
התפקידים של כל אלוהות היו גמישים, וכל אל יכול היה להרחיב את טבעו כדי לקבל מאפיינים חדשים. כתוצאה מכך, קשה לסווג או להגדיר את תפקידי האלים. למרות גמישות זו, לאלים היו יכולות ותחומי השפעה מוגבלים. אפילו האל הבורא (אנ') לא יכול היה להגיע אל מעבר לגבולות הקוסמוס שהוא יצר, ואפילו איסיס, למרות שנאמר שהיא החכמה מבין האלים, לא ידעה כל. ריצ'רד ה. וילקינסון, לעומת זאת, טוען שמספר כתבים מהממלכה החדשה המאוחרת מראים שככל שהתפתחו אמונות על האל אמון, חשבו שהוא מתקרב לידע-כל, לנוכחות-כל (אנ') ולהתעלות מגבולות העולם באופן שאלוהויות אחרות לא עשו זאת.
האלוהויות בעלות התחומים המצומצמים והמיוחדים ביותר מכונים בכתב המודרני "אלוהויות מינוריות" או "שדים", אם כי אין הגדרה נחרצת למונחים אלו. מספר שדים היו שומרי מקומות מסוימים, במיוחד בדואת, ממלכת המתים. אחרים נדדו בין העולם האנושי לדואת, אם כמשרתים ושליחים של האלים הגדולים יותר או כרוחות נודדות שגרמו למחלות או אסונות אחרים בקרב בני האדם. מיקומם של השדים בהיררכיה האלוהית לא היה קבוע. לאלוהויות המגן בס ותאורת היו במקור תפקידים קטנים, דמויי שדים, אך עם הזמן הם זכו להשפעה רבה. היצורים המפחידים ביותר בדואת נחשבו כמגעילים ומסוכנים לבני אדם כאחד. במהלך ההיסטוריה המצרית, הם נחשבו כחברים נחותים מיסודם בחברה האלוהית וייצגו את ההפך מהאלים העיקריים המועילים ומניחי החיים. עם זאת, אפילו האלוהויות הנערצות ביותר יכלו לפעמים לנקום נקמה בבני אדם או זה בזה, להפגין צד דמוי שד באופיים ולטשטש את הגבולות בין שדים לאלים.
מאפיינים > מיקומים

אלים היו קשורים לאזורים ספציפיים ביקום. במסורת המצרית, העולם כולל את כדור הארץ, השמים והשאול. מסביבם חוסר הצורה האפל שהיה קיים לפני הבריאה. המצרים טענו שהאלים בכלל שוכנים בשמים, אם כי נאמר כי אלים שתפקידיהם היו קשורים לחלקים אחרים של היקום חיים במקומות אלה במקום זאת. רוב אירועי המיתולוגיה, המתרחשים בתקופה שלפני נסיגת האלים מתחום האדם, מתרחשים בסביבה ארצית. האלוהויות שם מקיימות לפעמים יחסי גומלין עם אלו שבשמים. לעולם התחתון, לעומת זאת, מתייחסים כאל מקום מרוחק ובלתי נגיש, והאלים השוכנים בו מתקשים לתקשר עם אלו שבעולם החיים. המצרים הקדמונים קבעו גם שהחלל מחוץ ליקום מרוחק מאוד. גם הוא מאוכלס על ידי אלוהויות, חלקן עוינות וחלקן מועילות לאלים האחרים ולעולמם המסודר.
בתקופה שאחרי המיתולוגיה, נאמר שרוב האלים היו בשמים או נוכחים באופן בלתי נראה בעולם. מקדשים היו אמצעי המגע העיקרי שלהם עם האנושות. בכל יום, כך האמינו, עברו האלים מהממלכה האלוהית למקדשיהם - בתיהם בעולם האנושי. שם הם מילאו את תדמיות הפולחן (אנ'), הפסלים שתיארו אלוהויות ואפשרו לבני אדם לקיים איתם יחסי גומלין בטקסי המקדש. תנועה זו בין ממלכות תוארה לעיתים כמסע בין השמיים והארץ. מכיוון שמקדשים היו מוקדי הערים המצריות, האל במקדש הראשי של עיר היה האלוהות הפטרונית (אנ') של העיר והאזור שמסביב. תחומי ההשפעה של אלוהויות על פני כדור הארץ התרכזו בעיירות ובאזורים שבהם עמדו בראשם. לאלים רבים היו יותר ממרכז פולחן אחד והקשרים המקומיים שלהם השתנו עם הזמן. הם יכלו להתבסס בערים חדשות, או שטווח ההשפעה שלהם יכול היה להתכווץ. לכן, מרכז הפולחן העיקרי של אלוהות נתונה בתקופה היסטורית אינו בהכרח מקום מוצאו. ההשפעה הפוליטית של עיר יכולה להשפיע על חשיבות האלוהות הפטרונית שלה. כאשר מלכים מתבאי השתלטו על המדינה בתחילת תקופת הממלכה התיכונה (בערך 2055-1650 לפני הספירה), הם העלו את האלים הפטרונים של תבאי - תחילה אל המלחמה מנצ'ו (Montu) ואחר כך אמון - למעמד לאומי.
מאפיינים > שמות וכינויים

באמונה המצרית, שמות מבטאים את הטבע היסודי של הדברים שאליהם הם מתייחסים. בהתאם לאמונה זו, שמות האלוהויות מתייחסים לעיתים קרובות לתפקידיהם או למוצאם. פירוש שמה של האלה הטורפת סח'מת הוא "חזקה", שמו של האל המסתורי אמון פירושו "נסתר", ומשמעות שמה של נחבת, שסגדו לה בעיר נח'ב (אנ'), פירושו "היא מנח'ב". לשמות רבים אחרים אין משמעות ודאית, אפילו כאשר האלים הנושאים אותם קשורים קשר הדוק לתפקיד יחיד. שמותיהם של אלת השמים נות ואל האדמה גב אינם דומים למונחים המצריים לשמיים וארץ.
המצרים גם המציאו אטימולוגיות כוזבות המעניקות משמעויות נוספות לשמות אלוהיים. קטע בכתבי ארונות קבורה מציג את שמו של אל הלוויות סכר (אנ') כ-sk r, כלומר "ניקוי הפה", כדי לקשר את שמו עם תפקידו בטקס פתיחת הפה, בעוד באחד מכתבי הפירמידות אומר שהשם מבוסס על מילים שצעק אוסיריס ברגע של מצוקה, ומחבר את סכר עם אלוהות הקבורה החשובה ביותר.
המצרים גם האמינו כי לאלים יש שמות רבים. ביניהם היו שמות סודיים שהעבירו את הטבע האמיתי שלהם בצורה עמוקה יותר מאחרים. לדעת את השם האמיתי של אלוהות היה להיות בעל כוח עליו. חשיבות השמות מודגמת על ידי מיתוס שבו איסיס מרעילה את האל העליון רע ומסרבת לרפא אותו אלא אם כן יגלה לה את שמו הסודי. עם למידת השם, היא מספרת אותו לבנה, הורוס, ועל ידי לימודו הם זוכים לידע וכוח רב יותר.
בנוסף לשמותיהם, ניתנו לאלים כינויים, כמו "בעל הוד", "שליט אבידוס", או "אדון השמים", המתארים היבט כלשהו בתפקידם או בפולחן שלהם. בגלל התפקידים המרובים והחופפים של האלים, לאלוהויות יכולות להיות כינויים רבים - כאשר אלים חשובים יותר צוברים יותר תארים - ואותם כינויים יכולים לחול על אלוהויות רבות. חלק מהכינויים הפכו בסופו של דבר לאלוהויות נפרדות, כמו ב-Werethekau (Werethekau), כינוי שהוחל על כמה אלות ומשמעותו "קוסמת גדולה", שזכתה להתייחס אליה כאלה עצמאית. שלל השמות והתארים האלוהיים מבטאים את טבעם הרב-גוני של האלים.